Dowiedzioł1 żech sie, że dziesiej je Miyndzynarodowy Dziyń Jajca- czego te ludzie niy wymyślōm. Pōnoć zawsze we drugi piōntek pajździernika sie łonego świyntuje. Yno niy wia, czy w tyn dziyń trza kłajś2 we lodōwce kole jajec kwiołtki, czy śpiywać kurōm sto lat? Niy wiym tyż, czy mie fto3 niy łoskarży o zniyczulica, ale wciepna4 sam dziesiej przepis na danie ze jajec. Nojbarzi5 pasujōm łone na Wielkanoc, ale take nadziywane jajca to sie i przidajōm przi jakim inkszym fajerze.6
Co potrza?
uwarzōne na twardo jajca (niy czytejcie tego kurōm!). Wiela ich wziōńć? To już zależy łod tego, wiela bajecie mieć przi stole gojści.7
majōnez
połra8 pieczarkōw
połra szajbōw9 szinki
połra radiskōw10
sznitloch11
sōl i pieprz
ździebko12 kurkumy
Uwołrzcie pieczarki. Łobiercie te jajca i przekrejcie13 na pó14. Małōm łyżeczkōm wybiercie ze nich żōłtka (poła15 dejcie do jednyj miski abo talyrza, a poła do drugi). Pożgejcie16 te żōłtka widołkōm17. Do jednych dejcie pokrōno na drobne kōnski18 szinka, radiski i sznitloch, a do drugi pokrōne pieczarki i trocha kurkumy. Tera wciepcie tam trocha majōnezu, soli, pieprzu i porzōndnie wymiyszejcie. Skosztujcie sie tego nadziynia i doprołwcie. Keby19 bōło za suche, to dejcie jeszcze trocha majōnezu. Potyn małōm łyżeczkōm nakłodejcie tyn farsz do kołżdego jajca, poukłołdejcie sie je fajnie na jakim talyrzu i… smacznego 🙂
1dowiedziałem
2kłaść
3ktoś
4wrzucę
5najbardziej
6imprezie
7gości
8kilka
9plastrów
10rzodkiewek
11szczypiorek
12szczyptę
13przekrójcie
14pół
15połowę
16rozdrobnić
17widelcem
18kawałki
19gdyby
szl_Latn szl_Latn szl_Latn szl_Latn pol_Latn szl_Latn szl_Latn gla_Latn lvs_Latn pol_Latn szl_Latn pol_Latn pol_Latn pol_Latn pol_Latn pol_Latn srd_Latn szl_Latn pol_Latn sun_Latn szl_Latn szl_Latn szl_Latn pol_Latn pol_Latn pol_Latn slv_Latn eng_Latn pol_Latn pol_Latn